Hans Holtermann Abel
Store norske leksikon,Samfunn,Medier,Forlagsdrift
Hans Holtermann Abel var en norsk kunstforlegger. Abel regnes som en pioner innen portrett- og kunstfotografi. Han var en av de første som i større skala produserte norske julekort og kunstreproduksjoner.
Etter et års læretid i Tyskland, kom han tilbake til Norge med sin tyske kone, Louise (1841–1907), og sammen med henne startet han i Christiania firmaet H. Abel med et fotoatelier og en forretning der de solgte fotografiske artikler. I 1884 etablerte Louise Abel Abels Kunsthandel og Forlag, som året etter begynte produksjon av julekort. Et annet nytt produkt var store reproduksjoner av kunstverk i Nasjonalgalleriet; den første serien på 20 bilder ble utgitt i 1888.Reproduksjonsvirksomheten ble så vellykket at kunstforlaget ble en betydelig og likestilt virksomhet med det opprinnelige firmaet. I 1890 solgte ekteparet fotoatelieret, og i 1898 overlot de kunstforlaget til sine to sønner Gustav (1872–1936) og Louis (1874–1932), som drev det videre. Fra 1911 under navnet Abels kunstforlag og Reproduksjonsanstalt. Les mer i Store norske leksikon julekort Hans Holtermann Abel i Norsk biografisk leksikon